Общинска Избирателна Комисия

РЕШЕНИЕ  
№ 124 -МИ  
Дългопол, 03.11.2019

ОТНОСНО: Определяне на членове на ОИК - Дългопол за предаване на СИК на изборни книжа и материали на 03 октомври 2019 г.

На основание чл. 87, ал. 1, т. 20 във връзка с чл.215, ал.1  от Изборния кодекс,  ОИК - Дългопол

**РЕШИ:**

**І.** **Определя** следните членове на ОИК – Дългопол: **Христо Якимов** и **Фериде Муталиб** и ги **упълномощава** на 03 октомври 2019 г., заедно с длъжностно лице от общинската администрация, определени със заповед на кмета на общината, да предават на председателя на СИК (при отсъствие на председателя, зам.-председателя или секретаря на СИК) бюлетините, изборните книжа и материали за произвеждане на изборите за общински съветници и за кметове, както следва:

1.1. Избирателни списъци:

- част І и част ІІ (приложения № 1-МИ и № 2-МИ);

1.2. Избирателни кутии и отделни непрозрачни кутии за отрязъците с номерата от бюлетините.

1.3. Кочани с хартиени бюлетини за гласуване.

1.4. Формуляр на списък за допълнително вписване на придружителите (Приложение № 80-МИ).

1.5. Списък на заличените лица (Приложение № 6-МИ).

1.6. Формуляр на списък на лицата, получили копие от подписаните протоколи (Приложение № 95-МИ).

1.7. По един формуляр:

- на протокола на СИК за кмет на кметство, запечатан в плик.

1.8. Формуляри на чернови на протоколите на СИК, запечатани в плик.

1.9. Бланки-чернови за преброяване на преференциите (предпочитанията) за всяка от кандидатските листи на партии, коалиции, местни коалиции за общински съветници.

1.10. Печат на СИК/ПСИК (в запечатан плик).

1.11. Протокол за маркиране на печата на СИК (ПСИК) (Приложение № 87-МИ).

1.12. Образци на декларации (приложения № 15-МИ и № 81-МИ).

1.13. Копирна техника, консумативи и други помощни и технически материали:

- хартиени ленти за запечатване на избирателната кутия и кутията за отрязъците;

- два големи плика с надписи „Плик № 1 – Списъци на СИК № …” и „Плик № 2 – Протоколи на СИК № …“, които са подпечатани с печата на общината;

- хартиени ленти за запечатване на изборните помещения;

- ветроупорни или електрически фенери; канапи; опаковъчна хартия; лепило; линийки; маркери; химикалки, пишещи със син цвят; торби и други, за осигуряване на нормалното протичане и приключване на изборния процес в избирателната секция;

- калкулатори;

- кабелни връзки тип „свинска опашка“ за завързване на торбите;

- отличителни знаци за членовете на СИК.

1.14. Други документи и материали по решение на ЦИК.

**ІІ. Във връзка с упълномощаването по т.1, възлага**на членовете на ОИК - Дългопол**да подпишат:**

- протокол за предаване и приемане на избирателния списък – част І и част ІІ на СИК (Приложение № 82-МИ);

- протокол за предаване и приемане на изборните книжа и материали на СИК (Приложение № 85-МИ);

**ІІІ. Указва**на определените членове на ОИК - Дългопол, че:

Фабричните номера на протоколите за установяване на изборните резултати се вписват в протокола за предаването и приемането на изборните книжа и материали (приложения №85-МИ от изборните книжа). Ако има разлика във фабричните номера на отделните листи на протоколите, това обстоятелство се описва на съответния ред от протоколите.

Формулярите на протоколите за установяване на изборните резултати  се предават запечатани в плик по начин, който позволява да се види само фабричният им номер.

В случай на неявяване на председателя на секционната избирателна комисия изборните книжа и материалите се получават и протоколите се подписват от заместник-председателя/секретаря на комисията.

Протоколите за приемане и предаване на избирателния списък и изборните книжа и материали се съставят и подписват в три еднообразни екземпляра – за секционната избирателна комисия, за общинската избирателна комисия и за общинската администрация.

Печатът на СИК, се предава в запечатан плик, който се подписва от  председателя на СИК, определен по-горе член на ОИК и кмета на общината или определено от него със заповед длъжностно лице от общинската администрация.

Решението да се обяви на таблото на ОИК - Дългопол и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл.88 от ИК.

Председател:

Секретар: